Pielikums Nr. 2

Kuldīgas novada domes 29.05.2025. sēdes lēmumam

(prot. Nr.\_\_, p.\_\_\_)

**Kuldīgas novada saistošie noteikumi Nr. \_\_/2025**

**“Nolikums par licencēto makšķerēšanu Zvirgzdu ezerā”**

|  |  |
| --- | --- |
| **Paskaidrojuma raksta sadaļas** | Norādāmā informācija |
| 1. Mērķis un nepieciešamības pamatojums
 | Zvejniecības likuma 10. panta piektā daļa nosaka, ka Pašvaldība izdod saistošos noteikumus par licencēto makšķerēšanu, licencēto vēžošanu vai licencētajām zemūdens medībām tās administratīvajā teritorijā esošajos ūdeņos, ja saskaņā ar normatīvajiem aktiem par licencēto makšķerēšanu, licencēto vēžošanu un licencētajām zemūdens medībām šajos ūdeņos paredzēta makšķerēšanas, vēžošanas vai zemūdens medību tiesību izmantošana ar īpašām atļaujām (licencēm). Saistošie noteikumi izstrādāti atbilstoši Ministru kabineta 2015. gada 22. decembra noteikumiem Nr. 800 “Makšķerēšanas, vēžošanas un zemūdens medību noteikumi”” un Ministru kabineta 2015. gada 22. decembra noteikumiem Nr. 799 “Licencētās makšķerēšanas, vēžošanas un zemūdens medību kārtība”, kas nosaka, ka ūdenstilpju licencētās makšķerēšanas nolikumu pašvaldība apstiprina kā saistošos noteikumus, kā arī nosaka, kādām ziņām jābūt ūdenstilpes licencētās makšķerēšanas nolikumā. Saistošos noteikumos norādīti papildus noteikumi, licenču veidi, skaits un maksa, ietverta kārtība, kādā samazināma maksa par makšķerēšanas licencēm, licenču saturs un noformējums, realizācijas kārtība, iegūto līdzekļu izlietojums, lomu uzskaites kārtība. |
| 1. Fiskālā ietekme uz pašvaldības budžetu
 | Licencētās makšķerēšanas organizētāja rīcībā paliek 80 % no licenču realizācijā iegūtās kopējās summas, kas tiek izmantoti zivju vai vēžu krājumu pavairošanai un saglabāšanai, licencētās makšķerēšanas organizēšanas nodrošināšanai. |
| 1. Sociālā ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci
 | Saistošo noteikumu īstenošana nodrošinās iedzīvotājiem nepieciešamā pakalpojuma pieejamību Kuldīgas novadā, tādējādi radot vienlīdzīgas tiesības un iespējas saņemt kvalitatīvu pakalpojumu. Tiešie ieguvēji būs Kuldīgas novada iedzīvotāji un viesi, kuri nodarbojas ar makšķerēšanu Zvirgzdu ezerā. |
| 1. Ietekme uz administratīvām procedūrām un to izmaksām
 | Ar jautājumiem par saistošo noteikumu piemērošanu privātpersonas var vērsties Kuldīgas novada pašvaldībā, Baznīcas ielā 1, Kuldīgā.Saistošo noteikumu izpildes kontroles izmaksas tiek paredzētas organizatora par licenču realizāciju iegūto līdzekļu ietvaros. Saistošo noteikumu administrēšanas izmaksām papildus naudas līdzekļi netiek plānoti. |
| 1. Ietekme uz pašvaldības funkcijām un cilvēkresursiem
 | Saistošie noteikumi ir izstrādāti, lai realizētu pašvaldības autonomo funkciju.Saistošie noteikumi nemaina jau esošās pašvaldības funkcijas. Saistošie noteikumi neparedz jebkādu ietekmi uz cilvēkresursiem. |
| 1. Informācija par izpildes nodrošināšanu
 | Saistošo noteikumu izpildei nav paredzēts izveidot jaunas struktūrvienības vai jaunas darba vietas. Izpildi nodrošinās licencētās makšķerēšanas organizators – SIA „Zvirgzdu ezers”, nepieciešamības gadījumā pašvaldības darbinieki. |
| 1. Prasību un izmaksu samērīgums pret ieguvumiem, ko sniedz mērķa sasniegšana
 | Saistošie noteikumi izstrādāti atbilstoši normatīvajos aktos noteiktajam pilnvarojumam un mērķim, līdz ar to tie ir piemēroti iecerētā mērķa sasniegšanas nodrošināšanai. |
| 1. Izstrādes gaitā veiktās konsultācijas ar privātpersonām un institūcijām
 | Saskaņā ar Ministru kabineta 2015. gada 22. decembra noteikumiem Nr. 799 “Licencētās makšķerēšanas, vēžošanas un zemūdens medību kārtība” 10. punktu Saistošie noteikumi ir saskaņoti ar Zemkopības ministriju, valsts zinātnisko institūtu “Pārtikas drošības, dzīvnieku veselības un vides zinātnisko institūtu “BIOR””, Valsts vides dienestu un Dabas aizsardzības pārvaldi. Atbilstoši Pašvaldību likuma 46. panta trešajai daļai, lai informētu sabiedrību par saistošo noteikumu projektu un dotu iespēju izteikt viedokli, saistošo noteikumu projekts tika publicēts Kuldīgas novada pašvaldības tīmekļa vietnē: [*www.kuldigasnovads.lv*](http://www.kuldigasnovads.lv), ar iespēju izteikt viedoklino 2025. gada \_\_\_\_\_\_\_\_\_\_\_\_\_\_ līdz 2025. gada\_\_\_\_\_\_\_\_\_\_\_\_\_. Pašvaldībā noteiktajā termiņā netika saņemti iedzīvotāju priekšlikumi.  |

Kuldīgas novada domes priekšsēdētāja Inese Astaševska